**भारत सरकार**

**कृषि एवं किसान कल्‍याण मंत्रालय**

**कृषि, सहकारिता एवं किसान कल्‍याण विभाग**

**राज्‍य सभा**

**अतारांकित प्रश्‍न सं. 1776**

**28 दिसम्‍बर, 2018 को उत्‍तरार्थ**

**विषय: आंध्र प्रदेश, तेलंगाना और महाराष्ट्र के किसानों को मृदा स्वास्थ्य कार्ड**

**1776. श्री विनय दीनू तेंदुलकरः**

**क्या कृषि एवं किसान कल्याण मंत्री यह बताने की कृपा करेंगे किः**

(क) क्या मृदा स्वास्थ्य कार्ड योजना देश में कृषिगत उत्पादन को निरंतर बढ़ाने में महत्वपूर्ण भूमिका निभाता है, यदि हां, तो तत्संबंधी ब्यौरा क्या है;

(ख) क्या आंध्र प्रदेश, महाराष्ट्र और तेलंगाना के किसानों की मृदा परीक्षण आधरित उर्वरकों को अपनाने की वकालत करते हुए उन्हें मृदा स्वास्थ्य कार्डों का वितरण किया गया है; और

(ग) यदि हां, तो विगत चार वर्षों के दौरान इन राज्यों के किसानों को कितने मृदा स्वास्थ्य कार्ड जारी किए गए हैं?

**उत्‍तर**

**कृषि एवं किसान कल्‍याण मंत्रालय में राज्‍य मंत्री (श्री परषोत्‍तम रूपाला)**

**(क) से (ग):** सरकार ने दो वर्षों के एक चरण में एक बार देश भर में सभी किसानों को मृदा स्‍वास्‍थ्‍य कार्ड प्रदान करने हेतु राज्‍य सरकारों को सहायता करने के लिए मृदा स्‍वास्‍थ्‍य कार्ड स्‍कीम की शुरूआत की है।

**मृदा स्‍वास्‍थ्‍य कार्ड किसानों को उनकी मृदा की पोषक स्‍थिति की सूचना के साथ-साथ मृदा स्‍वास्‍थ्‍य तथा इसकी उर्वरता में सुधार हेतु प्रयोग किए जाने वाले पोषक तत्‍वों की उपयुक्‍त मात्रा पर सिफारिश देता है जिसके परिणामस्‍वरूप सतत कृषि उत्‍पादकता में वृद्धि होती है।**

**चरण-। (वर्ष 2015-17) तथा चरण-।। (वर्ष 2017-19) में किसानों को आंध्रप्रदेश, तेलंगाना तथा महाराष्‍ट्र राज्‍य सरकारों द्वारा जारी किए गए मृदा स्‍वास्‍थ्‍य कार्डों की संख्‍या नीचे दी गई है:**

|  |  |  |
| --- | --- | --- |
| **राज्‍य**  | **चरण-I****(2015-2017)** | **चरण-II (2017-2019)** |
| आंध्र प्रदेश | 7455204 | 4093781 |
| महाराष्ट्र | 12977232 | 8256291 |
| तेलंगाना | 5720737 | 2173763 |

\*\*\*\*\*